सत्तारुढ दलका सांसदले भने कार्यदलले तयार पारेको प्रतिवेदनले डा केसीको माग सम्बोधन नगर्ने भएकाले थप छलफल गर्नुपर्नेमा जोड दिएका थिए । कांग्रेस सांसद मुक्ताकुमारी यादवले विधेयकमा परेका संशोधनमाथि थप छलफल गरेर मात्रै संसद्मा पेस गर्नुपर्ने बताइन् । सत्तापक्ष र विपक्षी सांसदहरूबीच कार्यदलले तयार पारेको प्रतिवेदनका बारेमा धु्रवीकरण बढेपछि बिहीबारको बैठकमा कार्यदलको प्रतिवेदन पारित हुन सकेन ।
